തുടര്ച്ചയായ മൂന്നാം ജയം ആസ്ട്രേലിയക്കെതിരെ ആദ്യ പരമ്ബര ജയവുമായി ചരിത്രമെഴുതി ബംഗ്ലദേശ് ധാക്ക: തുടര്ച്ചയായ മൂന്നാം ട്വന്റി 20യിലും ആസ്ട്രേലിയയെ തകര്ത്തെറിഞ്ഞ് ചരിത്രജയം സ്വന്തമാക്കി ബംഗ്ലദേശ്. ആസ്ട്രേലിയക്കെതിരെ ഇതാദ്യമായാണ് ഏതെങ്കിലും ഒരു ഫോര്മാറ്റില് ബംഗ്ലദേശ് വിജയിക്കുന്നത്.പതിവുപോലെ ഗംഭീരമായാണ് ഓസീസ് പന്തെറിഞ്ഞത്. ബംഗ്ലദേശിനെ 127 റണ്സിന് പുറത്താക്കിയ ആസ്ട്രേലിയക്ക് ബാറ്റിങ്ങില് ഇക്കുറിയും പിഴക്കുകയായിരുന്നു. നാലുവിക്കറ്റ് മാത്രമേ നഷ്ടമായുള്ളൂവെങ്കിലും ഓസീസ് ഇന്നിങ്സ് 117 റണ്സിലവസാനിച്ചു. 47 പന്തില് 51 റണ്സെടുത്ത മിച്ചല് മാര്ഷ് മാത്രമേ പിടിച്ചുനിന്നുള്ളൂ.നാലോവര് എറിഞ്ഞ് വെറും ഒന്പത് റണ്സിന് രണ്ട് വിക്കറ്റെടുത്ത മുസ്തഫിസുറാണ് ഓസീസിനെ വരിഞ്ഞുമുറുക്കിയത്. അരങ്ങേറ്റ മത്സരത്തിനിറങ്ങിയ നഥാന് എല്ലിസ് അവസാന ഒാവറില് നേടിയ ഹാട്രിക് മാത്രമാണ് മത്സരത്തില് ഓസീസിന് ആശ്വസിക്കാനുള്ളത്.ആദ്യ ട്വന്റി 20യില് 23 റണ്സിനും രണ്ടാം ട്വന്റിയില് അഞ്ചുവിക്കറ്റിനും ബംഗ്ലദേശ് വിജയിച്ചിരുന്നു. വെസ്റ്റിന്ഡീസിനെതിരെ പരമ്ബര അടിയറവ് വെച്ചതിന് പിന്നാലെ ബംഗ്ലദേശിലും പരാജയമണഞ്ഞത് ട്വന്റി 20 ലോകകപ്പിനൊരുങ്ങുന്ന ആസ്ട്രേലിയയുടെ ചങ്ക് തകര്ക്കുന്നതാണ്. ഡേവിഡ് വാര്ണര്, െഗ്ലന് മാക്സ്വെല്, ആരോണ് ഫിഞ്ച് അടക്കമുള്ള പ്രമുഖരില്ലാതെയെത്തിയ ഓസീസ് ടീമിനെ മാത്യൂവെയ്ഡാണ് നയിക്കുന്നത്.